पाएं अपने शहर की ताज़ा ख़बरें और फ्री ई-पेपरडाउनलोड करें
शहर में हेल्थ परमिट धारक 4 महीने में 3.77 लाख लीटर शराब पी गए। परमिट धारक 5 वाइन शाॅप पर सोशल डिस्टेंस की धज्जियां उड़ाते हुए दो-दो थैलों में भरकर शराब ले जा रहे थे। वहीं, 1000 से अधिक लोगों ने हेल्थ परमिट के लिए आवेदन दिए हैं। सोमवार को राजमार्ग की अधिकांश दुकानें बंद थी, पर वाइन शॉप मई महीने की आपूर्ति के लिए खुली रही।
वाइन शॉप के बाहर परमिटधारकों की लंबी लाइन लग गई। वराछा, रेलवे स्टेशन, अठवा और डूमस के होटलों में भी परमिटधारक शराब के लिए लाइन में खड़े रहे। नशाबंदी और आबकारी विभाग ने बताया कि जनवरी में शहरवासियों ने 80 हजार लीटर शराब का सेवन किया। फरवरी में 95 हजार और मार्च में कोरोना महामारी के बीच आंकड़ा 1 लाख लीटर के पार हो गया।
सिविल में अधिकांश आवेदन लंबित
सरकार ने वर्ष 2018 में नई परमिट देने की प्रक्रिया बंद कर दी थी। नियम में संशोधन करके फिर से परमिट दिया गया। शहर में शराब की परमिट की मांग में बढ़ोतरी हुई है। कोविड के दौरान मेडिकल बोर्ड और सिविल में अधिकांश आवेदन लंबित पड़े हैं। पिछले चार महीने में नए परमिट में 200 की बढ़ोतरी हुई है। अभी 1000 आवेदन िवभाग के पास लंबित पड़े हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn